Аператар службы Таццяна Восіпаўна Уласік – непасрэдны кіраўнік мабільнай групы – патлумачыла, што работа супрацоўнікаў звязана са значнымі грашовымі сумамі, неабходнасцю выконваць план, разбірацца ў рынку тавараў і паслуг, таму патрабуе сканцэнтраванасці і грунтоўнага стаўлення да сваіх абавязкаў. Да таго ж для вясковых жыхароў гэтыя людзі яшчэ і доўгачаканыя суразмоўцы, ад якіх многія спадзяюцца атрымаць і псіхалагічную, і юрыдычную, і часам медыцынскую дапамогу. Дарэчы, зарплата напрамую залежыць ад аб’ёму продажу, таму работнікі старанна вывучаюць попыт у мясцовага насельніцтва, афармляюць заказы, рэкламуюць тавар. У адказ – мноства падзяк.